open-index/open-wikipedia-markdown huggingface dataset:
Έκτορ Μπεγιερίν

Ο **Έκτορ Μπεγιερίν Μορούνο** (ισπανική γλώσσα: *Héctor Bellerín Moruno*, 19 Μαρτίου 1995) είναι Ισπανός ποδοσφαιριστής, ο οποίος αγωνίζεται στην θέση του δεξιού μπακ για λογαριασμό της Ρεάλ Μπέτις. Συμμετείχε με την εθνική Ισπανίας στο Euro 2016.

## Παραπομπές


## Εξωτερικοί σύνδεσμοι

* Héctor Bellerín profile at Arsenal.com
* Héctor Bellerín profile  at Premier League website
* 

Κατηγορία:Αμυντικοί ποδοσφαιριστές
Κατηγορία:Ισπανοί ποδοσφαιριστές
Κατηγορία:Ποδοσφαιριστές Εθνικής Ισπανίας Κ16
Κατηγορία:Ποδοσφαιριστές Εθνικής Ισπανίας Κ17
Κατηγορία:Ποδοσφαιριστές Εθνικής Ισπανίας Κ19
Κατηγορία:Ποδοσφαιριστές Εθνικής Ισπανίας Κ21
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Γουότφορντ ΦΚ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Ρεάλ Μπέτις
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Σπόρτινγκ Λισαβόνας
Τλασίμαχος ο Αμβρακιώτης

Ο **Τλασίμαχος ο Αμβρακιώτης** (4ος/3ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Αμβρακία, ο οποίος στέφθηκε 2 φορές νικητής στα ιππικά αγωνίσματα της συνωρίδος και του τέθριππου πώλων κατά τους 121ους (296 π.Χ.) ολυμπιακούς αγώνες της αρχαιότητας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Ηπειρώτες ολυμπιονίκες
Κατηγορία:Αρχαίοι ολυμπιονίκες της συνωρίδας‎
Κατηγορία:Αρχαίοι ολυμπιονίκες (3ος αιώνας π.Χ.)
Κατηγορία:Αρχαίοι ολυμπιονίκες του τέθριππου πώλων
Τρωίλος (αποσαφήνιση)

Το ελληνικό όνομα **Τρωίλος** μπορεί να αναφέρεται σε κάποιο από τα παρακάτω πρόσωπα:

* Τρωίλος (μυθολογία), γιος του Πριάμου, βασιλιά της Τροίας
* Αέτωμα της Ελιάς, ή αλλιώς Αέτωμα του Τρωίλου, αέτωμα του ναού της Ακροπόλεως των Αθηνών
* Τρωίλος ο Ηλείος (4ος αιώνας π.Χ.), ολυμπιονίκης των αρματοδρομιών
* Τρωίλος ο Κωνσταντινουπολίτης (5ος αιώνας), φιλόσοφος
* Τρωίλος και Χρυσηίδα (Τσώσερ), έργο του Τζόφρι Τσώσερ
* Τρωίλος και Χρυσηίδα (Σαίξπηρ), έργο του Ουίλιαμ Σαίξπηρ
* Τρωίλος (βιολογία), ταξινομικό γένος εντόμων
* 1208 Τρωίλος, αστεροειδής της Τρωικής Ομάδας του πλανήτη Δία
Μαργαρίτα του Κόννωτ

Η **Μαργαρίτα** (αγγλ. *Margaret of Connaught*, σουηδ. *Margareta av Storbritannien och Irland*, 15 Ιανουαρίου 1882 - 1 Μαΐου 1920) ήταν πριγκίπισσα του Κόννωτ και Στράδερν και μετέπειτα πριγκίπισσα διαδόχου της Σουηδίας και δούκισσα του Σκόνε.

## Βιογραφία
Η *Μαργαρίτα Βικτωρία Καρλόττα Αυγούστα Νόρα* γεννήθηκε στις 15 Ιανουαρίου 1882 στο Μπάγκσοτ Παρκ του Σάρρεϋ. Ήταν το πρώτο παιδί και η πρώτη κόρη του Αρθούρου, Δούκα του Κόννωτ & Στράθερν, και της Λουίζας Μαργαρίτας της Πρωσίας. Βαπτίστηκε στο ιδιωτικό παρεκκλήσιο του Κάστρου του Ουίνδσορ στις 11 Μαρτίου 1882 από τον Αρχιεπίσκοπο του Καντέρμπερυ, Άρτσιμπαλντ Τέητ. Ανάδοχοί της ήταν η γιαγιά της, Βικτωρία του Ηνωμένου Βασιλείου, ο Γουλιέλμος Α΄ της Γερμανίας, οι θείες της Βικτωρία, Βασιλική Πριγκίπισσα, και Ελένη του Ηνωμένου Βασιλείου, ο Φρειδερίκος Κάρολος της Πρωσίας, η Μαρία Άννα του Άνχαλτ-Ντέσσαου και ο θείος της, Αλβέρτος Εδουάρδος, Πρίγκιπας της Ουαλίας. Ήταν γνωστή στην οικογένειά της ως *Ντέιζυ* (= μαργαρίτα).

Το 1905 η Μαργαρίτα γνώρισε στο Κάιρο το Γουσταύο Αδόλφο της Σουηδίας. Θεωρείται ότι ερωτεύθηκαν αμέσως μόλις γνωρίστηκαν. Ο Γουσταύος ΣΤ΄ Αδόλφος πρότεινε στη Μαργαρίτα γάμο, καθώς δειπνούσαν στη Βρετανική Πρεσβεία. Ο γάμος τους έγινε στις 15 Ιουνίου 1905 στο Παρεκκλήσι του Αγίου Γεωργίου του Κάστρου του Ουίνδσορ. Αφού πραγματοποίησαν ένα γαμήλιο ταξίδι στην Ιρλανδία, έφτασαν στη Σουηδία στις 8 Ιουλίου 1905.

Η Μαργαρίτα και ο Γουσταύος Αδόλφος απέκτησαν πέντε παιδιά:
* Γουσταύος Αδόλφος (1906 - 1947), Διάδοχος, Δούκας του Βεστερμπόττεν. Γιος του είναι ο:
** Κάρολος ΙΣΤ΄ Γουσταύος της Σουηδίας.
* Σίγκβαρντ (1907 - 2002), Κόμης του Βίσμποργκ.
* Ίνγριδ (1910 - 2000), παντρεύτηκε τον Φρειδερίκο Θ΄ της Δανίας. Κόρη τους ήταν η:
** Άννα-Μαρία, τέως Βασίλισσα της Ελλάδας.
* Μπέρτιλ (1912 - 1997), Δούκας του Χάλλαντ.
* Κάρολος Ιωάννης (1916 - 2012), Κόμης του Βίσμποργκ.

Την 1η Μαΐου 1920, ανήμερα των 70ών γενεθλίων του πατέρα της, η Μαργαρίτα απεβίωσε ξαφνικά στο Παλάτι της Στοκχόλμης. Η επίσημη ανακοίνωση ανέφερε ότι αιτία ήταν μια "δηλητηρίαση του αίματος", δηλαδή σήψη, που οφειλόταν σε επέμβαση πίσω από το αυτί της. Η Μαργαρίτα όταν πέθανε ήταν οκτώ μηνών έγκυος, καθώς περίμενε το έκτο παιδί της. Τάφηκε στο Βασιλικό Νεκροταφείο της Σόλνα. 

Το 1923 ο Γουσταύος Αδόλφος παντρεύτηκε τη Λουίζα Μαουντμπάττεν. Έγινε βασιλιάς το 1950.

## Πρόγονοι


## Παραπομπές


Κατηγορία:Οίκος της Σαξονίας-Κοβούργου-Γόθας
Κατηγορία:Βρετανίδες πριγκίπισσες
Κατηγορία:Σουηδέζες πριγκίπισσες
Κατηγορία:Διάδοχοι της Σουηδίας
Κατηγορία:Δούκισσες της Σουηδίας
Fiat G.46

Το **Fiat G.46** ήταν μονοκινητήριο εκπαιδευτικό αεροσκάφος, το οποίο αναπτύχθηκε στην Ιταλία λίγο μετά το τέλος του Δευτέρου Παγκοσμίου Πολέμου.

## Σχεδιασμός και ανάπτυξη
Το G.46 ήταν ένα χαμηλοπτέρυγο μονοπλάνο συμβατικής σχεδίασης, με ανασυρόμενο σύστημα προσγείωσης. Πιλότος και εκπαιδευόμενος κάθονταν ο ένας πίσω από τον άλλο κάτω από επιμήκη καλύπτρα. Το αρχικό πρωτότυπο προωθούνταν από κινητήρα Alfa Romeo 115-I*bis* των 205 hp και πραγματοποίησε την παρθενική του πτήση στις 25 Ιουνίου 1947. Τα πτητικά χαρακτηριστικά του αποδείχθηκαν εξαιρετικά, μάλιστα καθιστώντας το κατάλληλο για χρήση και ως ακροβατικό. Το αεροσκάφος εντάχθηκε σε υπηρεσία με την *Aeronautica Militare* και εξήχθη στην Αυστρία, την Αργεντινή και την Συρία.

## Εκδόσεις
;G.46-1B
:Διθέσιο εκπαιδευτικό με κινητήρα Alfa Romeo 115bis. Κατασκευάστηκε ένα πρωτότυπο και 25 αεροσκάφη για την ιταλική αεροπορία.

;G.46-2B
:Διθέσιο εκπαιδευτικό με κινητήρα de Havilland Gipsy Queen για την αεροπορία της Αργεντινής. Εξήχθη και στην Συρία.

;G.46-3B
:Διθέσιο εκπαιδευτικό με κινητήρα Alfa Romeo 115ter για την ιταλική αεροπορία.

;G.46-4B
:Διθέσιο εκπαιδευτικό με κινητήρα Alfa Romeo 115ter για την ιταλική αεροπορία.

;G.46-5B
:Εξειδικευμένο αεροσκάφος για την εκπαίδευση πλοηγών. Παρέμεινε πρωτότυπο.

;G.46-4A
:Μονοθέσιο με κινητήρα Alfa Romeo 115ter για την ιταλική αεροπορία.

## Χρήστες
; Αργεντινή
* Η Πολεμική Αεροπορία της Αργεντινής ενέταξε σε υπηρεσία 70 G.46.

; Αυστρία
*Αυστριακή Πολεμική Αεροπορία 

; Ιταλία
* Ιταλική Πολεμική Αεροπορία  (*Aeronautica Militare*) χρησιμοποίησε 141 αεροσκάφη από το 1949 μέχρι το 1960.

; Συρία
* Συριακή Πολεμική Αεροπορία

## Παραπομπές


## Βιβλιογραφία

* 
* 
* 
* 

G.46
Κατηγορία:Εμβολοκινητήρια στρατιωτικά αεροσκάφη
Κατηγορία:Εκπαιδευτικά αεροσκάφη
Χαβιέρ Κάμαρα

Ο **Χαβιέρ Κάμαρα** (Ισπ.: Javier Cámara, 19 Ιανουαρίου 1967) είναι Ισπανός ηθοποιός. Έχει πρωταγωνιστήσει στις ταινίες *Hable con ella* (Μίλα της), *La mala educación* (Κακή εκπαίδευση) και *Los amantes pasajeros* (Δεν κρατιέμαι), οι οποίες είναι όλες του Πέδρο Αλμοδόβαρ, καθώς επίσης και στην σειρά * 7 Vidas* (7 ζωές).

## Προσωπική ζωή και καριέρα

Ο Κάμαρα γεννήθηκε στην Albelda de Iregua της Λα Ριόχα. Έπειτα μετακόμισε στην Μαδρίτη, όπου σπούδασε στην Δραματική Σχολή Καλών Τεχνών. Επίσης, έχει εργαστεί ως ταξιθέτης στο θέατρο "Φιγκαρό" της Μαδρίτης.

Το ντεμπούτο του στο χώρο του θεάτρου έγινε με την παράσταση *El caballero de Olmedo* το 1991. Ο Κάμαρα έχαιρε μεγάλη επιτυχία στην τηλεοπτική σειρά *7 Vidas* και στη συνέχεια στις ταινίες του Αλμοδόβαρ.

## Φιλμογραφία

## Παραπομπές


## Εξωτερικοί σύνδεσμοι

* Ισπανικός ιστότοπος με πληροφορίες για τον Κάμαρα
* Ο Χαβιέ Κάμαρα στο Internet Movie Database

Κατηγορία:Ισπανοί ηθοποιοί
Κατηγορία:Βραβευμένοι με Γκόγια
Θειικό δωδεκύλιο νάτριο

Το **θειικό δωδεκύλιο νάτριο** (ΘΔΝ) ή λαουροθειικό νάτριο είναι οργανοθειική ένωση με με χημικό τύπο C12H25SO4Na. Έχει αμφίφιλες ιδιότητες καθώς τα 12 άτομα άνθρακα αποτελούν το υδρόφοβο τμήμα του μορίου και η θειϊκή ομάδα το υδρόφιλο τμήμα. Αποτελεί μία από τις πιο γνωστές τασιενεργές, επιφανειοδραστικές ουσίες και χρησιμοποιείται ευρέως σε πολλά οικιακά προϊόντα καθαρισμού.
μικρογραφία| συντακτικός τύπος του θειικού δωδεκύλιου νατρίου

## Παραπομπές
Ν. Κατσάνου (1999). Φυσικοχημεία. Βασική θεώρηση, Έκδοση Τρίτη, Εκδ. Παπαζήση, Αθήνα.

Κατηγορία:Θειικοί εστέρες
Ναταλία ντε Μολίνα

Η **Ναταλία ντε Μολίνα** (Ισπ.: Natalia de Molina, 19 Δεκεμβρίου 1990) είναι Ισπανίδα ηθοποίος. Γεννήθηκε στο Λινάρες της Ισπανίας. Το 2014, κέρδισε ένα βραβείο Γκόγια στην κατηγορία καλύτερη ηθοποιός για την ταινία Η ζωή είναι ωραία με τα μάτια κλειστά.

## Φιλμογραφία

### Κινηματογράφος

### Τηλεόραση

### Θέατρο

## Παραπομπές


## Εξωτερικοί σύνδεσμοι

* Επίσημη ιστοσελίδα (νεκρό)
* Η Ναταλία ντε Μολίνα στο Internet Movie Database

Κατηγορία:Ισπανίδες ηθοποιοί
Δύο Πύργοι Μύτικα

Οι **Δύο Πύργοι Μύτικα** είναι δύο από τους γνωστότερους πύργους της Εύβοιας, χτισμένοι στα πρότυπα οχυρωματικών κτισμάτων του 11ου αι. στη δυτική Ευρώπη. Βρίσκονται σε πολύ κοντινή απόσταση ο ένας από τον άλλον (λιγότερο από διακόσια μέτρα) και ανάμεσα τους βρίσκεται ο ναός της Αγίας Παρασκευής και ο κοιμητηριακός ναός του Αγίου Αθανασίου. Είναι περίεργο το γεγονός ότι βρίσκονται τόσο κοντά ο ένας στον άλλο και η μόνη εξήγηση που δίνεται είναι ότι μάλλον οφείλεται στο ισάξιο μοίρασμα ανάμεσα στα μέλη κάποιας οικογένειας

Έχουν άμεση οπτική επαφή με το κάστρο των Φύλλων που είναι πολύ κοντά αλλά και με τον πύργο του Βασιλικού και του Λευκαντίου.

Από γεωγραφικής άποψης οι πύργοι κείνται στο Ληλάντιο πεδίο (Μύτικας), σε βραχώδες πλην ομαλό δίκορφο ύψωμα. Στη βάση του διατρέχει ο Λήλαντας ποταμός και φέρεται ότι εκτός του αμυντικού τους προορισμού οι πύργοι ήλεγχαν τα ποτάμια ύδατα για την καλύτερη ύδρευση της Χαλκίδας και του εύφορου κάμπου. Είναι πιθανό ότι το 1429 σε έναν από τους δίδυμους πύργους κατοικούσε ο *ποταμάρχης*, αξιωματούχος που επιτηρούσε τη ροή των υδάτων.

## Τεχνικά χαρακτηριστικά
Έχουν 18 μέτρα ύψος. Ο πρώτος έχει διαστάσεις 6,10 επί 6,10 και η βορειοανατολική και βορειοδυτική πλευρά του είναι κτισμένη πάνω σε βράχο. Η είσοδος του είναι στα 6 μέτρα ύψος. Η βορειοδυτική πλευρά έχει ένα μεγάλο και ένα μικρό παράθυρο καθώς και μία θυρίδα ελαφρού όπλου. Η είσοδος βρίσκεται στη βορειοανατολική πλευρά όπου υπάρχει και ένα μικρό παράθυρο και μία κάθετη θυρίδα όπλου. Η τοιχοδομή είναι από αργούς λίθους τοποθετημένους με επιμέλεια και συγκολλημένους με ασβεστοκονίαμα. Οι οπτόπλινθοι δίνουν αντοχή και σταθερότητα. Οι γωνιόλιθοι είναι καλοταγαριασμένοι και ορθογώνιοι. Πρόκειται για παραλληλόγραμμους πωρόλιθους που έχουν μεταφερθεί εκεί από κάποια παραθαλάσσια περιοχή και με την οδοντωτή τους τοποθέτηση δίνουν αντοχή στο κτίριο.

Ο  δεύτερος έχει μεγαλύτερο όγκο και πλευρές 7,5 μέτρων. Είναι επίσης κατασκευασμένος με αργούς λίθους και η είσοδος του βρίσκεται στη δυτική πλευρά και είναι τοξωτή με ένα μικρό τοξωτό παράθυρο δίπλα. Στο κατώτερο μέρος έχει θυρίδες. Οι επάλξεις σε σχήμα Μ του δίνουν πολεμικό χαρακτήρα.

## Φωτοθήκη

Αρχείο:1 pyrgos.jpg|1ος Πύργος
Αρχείο:2 pyrgos.jpg|2ος Πύργος
Αρχείο:Gwnioli8oi.jpg|Γωνιόλιθοι
Αρχείο:2 pyrgoi geo.jpg|Σχετική θέση Δύο Πύργων Μύτικα 


## Σημειώσεις


## Παραπομπές


## Πηγές
* 

## Εξωτερικοί σύνδεσμοι
* 
* 
* 

Κατηγορία:Πύργοι στην Ελλάδα
Βίκτορ Μίλνερ

Ο **Βίκτορ Μίλνερ** (*Victor Milner*, 15 Δεκεμβρίου 1893 - 29 Οκτωβρίου 1972), αναφερόμενος και ως **Βίκτορ Μίλλερ**, ήταν Αμερικανός κινηματογραφιστής. Υπήρξε δέκα φορές υποψήφιος για Όσκαρ Καλύτερης Φωτογραφίας, κερδίζοντας, τελικά, ένα, το 1934, για την ταινία Κλεοπάτρα. Συμμετείχε σε πάνω από 130 ταινίες, διαφόρων κινηματογραφικών ειδών, όπως κωμικές, δραματικές, γουέστερν και φιλμ νουάρ ταινίες. 

Ο Μίλνερ ξεκίνησε την καριέρα του ως βοηθός εργαστηρίου, σε ηλικία 15 ετών. Στην αρχή συμμετείχε σε κινηματογραφικές παραγωγές ως οπερατέρ, μέχρι το 1914, όπου ξεκίνησε να εργάζεται κανονικά ως κινηματογραφιστής. Αργότερα έγινε γνωστός με τη συνεργασία του με τον Σέσιλ Ντε Μιλ, και τις επικές εικόνες των ταινιών που κινηματογραφούσε. Τέλος, υπήρξε ένα από τα ιδρυτικά μέλη της Ένωσης Κινηματογραφιστών Αμερικής, στην οποία διετέλεσε και πρόεδρος από το 1937 έως το 1939.

## Παραπομπές


Κατηγορία:Αμερικανοί κινηματογραφιστές
Κατηγορία:Βραβευμένοι με Όσκαρ Καλύτερης Φωτογραφίας
Μύτικας Ευβοίας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          23.65365,
          38.443731
        ]
      }
    }
  ]
}
Η κοινότητα **Μύτικα** της Δημοτικής ενότητας Ληλαντίων σε υψόμετρο 21 μ. από τη στάθμη θαλάσσης είναι χωριό του Νομού Ευβοίας και ανήκει στο Δήμο Χαλκιδέων της Περιφέρειας Στερεάς Ελλάδας, σύμφωνα με το πρόγραμμα Καλλικράτης.

Έδρα του δήμου είναι η Χαλκίδα και γεωγραφικά ανήκει στο διαμέρισμα Στερεάς Ελλάδας. Σύμφωνα με την πρότερη διοικητική διαίρεση της Ελλάδας με το σχέδιο Καποδίστριας, ο Μύτικας ανήκε στον πρώην δήμο Ληλαντίων. Ο πληθυσμός του, σύμφωνα με την Απογραφή του 2011, ανέρχεται σε 1.808 κατοίκους.

Ο Μύτικας συμμετέχει στον οινοτουρισμό της κεντρικής Ευβοίας με επισκέψιμα οινοποιεία.

## Διατελέσαντες πρόεδροι της Κοινότητας Μύτικα
Από το 1979 ως την κατάργηση της Κοινότητας Μύτικα, πρόεδροι διατέλεσαν οι:

*1979-1986 Γεώργιος Δεμερτζής
*1987-1998 Γεώργιος Αγιαννίτης

Στη συνέχεια πρόεδρος της Τοπικής Κοινότητας Μύτικα ήταν ο Σταμάτης Μούντριχας (19??-2015). Από το 2003 πρόεδρος είναι ο Άγγελος Γουρνής.
## Παραπομπές


## Αξιοθέατα
*Δίδυμοι Πύργοι Μύτικα

## Εξωτερικοί σύνδεσμοι
*
*

Κατηγορία:Χωριά της περιφερειακής ενότητας Ευβοίας
Κατηγορία:Δήμος Χαλκιδέων
Κεντρική Ασία

**Κεντρική Ασία** χαρακτηρίζεται η περιοχή του γεωγραφικού πυρήνα της Ασιατικής ηπείρου και εκτείνεται από την Κασπία Θάλασσα στα δυτικά μέχρι την Κίνα στα ανατολικά και από το Αφγανιστάν στον Νότο μέχρι τη Ρωσία στον Βορρά. 

## Περιγραφή
Σε σύγχρονα πλαίσια, όλοι οι ορισμοί της Κεντρικής Ασίας περιλαμβάνουν αυτά τα πέντε κράτη της πρώην Σοβιετικής Ένωσης: το Καζακστάν, την Κιργιζία, το Ουζμπεκιστάν, το Τατζικιστάν και το Τουρκμενιστάν. Ο πληθυσμός της, σύμφωνα με τη μέση εκτίμηση πληθυσμού των Ηνωμένων Εθνών για το 2024, εκτιμάται σε 82.226.000 κατοίκους, αποτελώντας το 1,7% του συνολικού πληθυσμού της Ασίας και το 1,0% του παγκόσμιου πληθυσμού. Επίσης μερικές φορές περιλαμβάνεται και το Αφγανιστάν (πληθ. 42,5 εκατομμύρια).

Υπάρχουν διάφοροι ορισμοί για την ακριβή σύνθεση της Κεντρικής Ασίας, και κανένας ορισμός δεν είναι καθολικά αποδεκτός. Παρά την αβεβαιότητα για τον καθορισμό των συνόρων, η περιοχή έχει κάποια σημαντικά γενικά χαρακτηριστικά. Ένα από αυτά, η Κεντρική Ασία είναι ιστορικά στενά συνδεδεμένη με τους νομαδικούς λαούς της και τον Δρόμο του Μεταξιού. Ως εκ τούτου, ενήργησε ως σταυροδρόμι για τη διακίνηση και μετάβαση ανθρώπων, αγαθών και ιδεών μεταξύ της Ευρώπης, της Δυτικής Ασίας, της Νότιας Ασίας και της Ανατολικής Ασίας.

## Ιστορικά στοιχεία
Κατά τη διάρκεια της προ-ισλαμικής και στις αρχές της πρώιμης ισλαμικής περιόδου, η Κεντρική Ασία ήταν κυρίως Ιρανική περιοχή, που περιλάμβανε τους εγκατεστημένους Βακτριανούς, Σογδιανούς και Χοράσμιους, και του ημινομάδες Σκύθες και Πάρθους. Ο αρχαίος εγκατεστημένος πληθυσμός έπαιξε σημαντικό ρόλο στην ιστορία των περιοχών της Κεντρικής Ασίας. Μετά την επέκταση από Τουρκικούς πληθυσμούς, η Κεντρική Ασία, έγινε επίσης η πατρίδα για πολλούς τουρκικούς λαούς, συμπεριλαμβανομένων των Καζάκων, Ουζμπέκων, Τουρκμένων, Κιργίζιων, Ουιγούρων και άλλων εξαφανισμένων τουρκικών φύλων. Η περιοχή της Κεντρικής Ασίας μερικές φορές αναφέρεται ως Τουρκεστάν.

Από τα πρώτα ακόμα χρόνια, η Κεντρική Ασία ήταν το σταυροδρόμι μεταξύ διαφορετικών πολιτισμών. Ο Δρόμος του Μεταξιού συνέδεε μουσουλμανικά εδάφη με τους λαούς της Ευρώπης, της Ινδίας και της Κίνας. Αυτό το σταυροδρόμι έχει εντείνει τη σύγκρουση ανάμεσα σε αυτό που οι Andrew Phillips και Paul James ονομάζουν συνεχιζόμενους σχηματισμούς του φυλετισμού και παράδοσης με την εντατικοποίηση των διαδικασιών εκσυγχρονισμού. Υποστηρίζουν ότι:

Από τα μέσα του 19ου αιώνα, μέχρι το τέλος του 20ου αιώνα, το μεγαλύτερο μέρος της Κεντρικής Ασίας ήταν μέρος της Ρωσικής Αυτοκρατορίας και μετέπειτα της Σοβιετικής Ένωσης, και οι δύο κυρίως σλαβικές χώρες. Από το 2011, τα πέντε αυτά κράτη είναι ακόμη η πατρίδα για περίπου 7 εκατομμύρια Ρώσους και 500.000 Ουκρανούς.

## Δημογραφικά στοιχεία

## Λοιπές πληροφορίες
Μερικές φορές αναφέρεται στην καθομιλουμένη αγγλική ως «τα -σταν» (καθώς οι πέντε χώρες που γενικά θεωρείται ότι είναι εντός της περιοχής αυτής, έχουν όλες ονόματα που τελειώνουν με την περσική κατάληξη «-stan», που σημαίνει «γη του») και είναι εντός του πεδίου της ευρύτερης Ευρασιατικής ηπείρου.

## Σημειώσεις


## Παραπομπές
Hütter Hü 17

Το **Hütter Hü 17** είναι γερμανικό υψηλοπτέρυγο μονοθέσιο εκπαιδευτικό ανεμόπτερο το οποίο ανέπτυξαν οι αδελφοί Ούρλιχ Χύτερ (Ulrich Hütter) και Βόλφγκανγκ Χύτερ (Wolfgang Hütter) την δεκαετία του 1930. Το αεροσκάφος αναφέρεται στην βιβλιογραφία και ως Hütter Hü 17, Hütter-17, Hütter H-17, Hutter H-17, Hütter Hü-17, Göppingen Gö 5 και Goppingen 5.

## Σχεδιασμός και ανάπτυξη
Οι αδελφοί Χύτερ σχεδίασαν το ανεμόπτερό τους στο Σάλτσμπουργκ. Τα σχέδια ήταν διαθέσιμα για κατασκευή του ανεμοπτέρου κατ οίκον και έτσι ολοκληρώθηκαν αρκετές εκατοντάδες. Στην συνέχεια οι Χύτερ συνεργάστηκαν με την εταιρεία Schempp-Hirth, η οποία κατασκεύασε περίπου πέντε αεροσκάφη που είχαν την ονομασία Göppingen Gö 5.
The Hütter brothers designed the Hü 17 in Salzburg, Austria, the designation indicating the aircraft's glide ratio. The design was made available as plans for amateur construction and several hundred were completed. The brothers then joined the Schempp-Hirth company which constructed about five of the aircraft under the designation Göppingen Gö 5. Κύριο δομικό συστατικό του είναι το ξύλο.

## Επιχειρησιακή ιστορία
Την δεκαετία του 1980 υπήρχαν ακόμη ανεμόπτερα αυτού του τύπου στην Αυστραλία, την Δυτική Γερμανία, το Ηνωμένο Βασίλειο και τις ΗΠΑ. Τον Ιούλιο του 2011 ένα one example was registered with the American Federal Aviation Administration in the *Experimental - Exhibition* category, having been constructed in 1990.

## Εκδόσεις
; Hü 17
: Αρχική έκδοση με πτέρυγες εκπετάσματος 9,7 m.

; Hü 17B
: Βελτιωμένη έκδοση η οποία παρουσιάστηκε μετά το τέλος του Δευτέρου Παγκοσμίου Πολέμου. Ήταν βαρύτερη και διέθετε πτέρυγες μεγαλύτερου εκπετάσματος.

; Göppingen Gö 5
: Ανεμόπτερα που παρήγαγε η εταιρεία Schempp-Hirth.

## Αεροσκάφη που εκτίθενται σε μουσεία
*National Soaring Museum
*Technisches Museum Wien

## Δείτε επίσης

### Παρόμοια αεροσκάφη
* Schweizer SGU 1-7

## Παραπομπές


## Βιβλιογραφία

*

Κατηγορία:Ανεμόπτερα
Hu 17
Όλγα Κνιάζεβα

Η **Όλγα Κνιάζεβα** (Olga Knyazeva, ρωσικά: Ольга Николаевна Князева,  9 Αυγούστου 1954 - 3 Ιανουαρίου 2015) ήταν Ολυμπιονίκης της ξιφασκίας από τη Σοβιετική Ένωση.

Κέρδισε το χρυσό μετάλλιο στο παγκόσμιο πρωτάθλημα ξιφασκίας το 1975 και την επόμενη χρονιά στο ομαδικό του ξίφους ασκήσεως γυναικών στους Ολυμπιακούς Αγώνες του 1976.

Πέθανε στο Καζάν του Ταταρστάν στις αρχές του 2015.

## Παραπομπές


Κατηγορία:Σοβιετικοί Ολυμπιονίκες
Γούνα

μικρογραφία|Γούνα
**Γούνα** ονομάζεται το δέρμα θηλαστικών ζώων (ερμίνας, τσακαλιού, αλεπούς, λύκου και άλλων) με το παχύ, πυκνό και απαλό στρώμα από τρίχες που το καλύπτουν.
## Ως ένδυση
Μετά τον θάνατο του ζώου (με ασφυξία, δηλητηρίαση, ηλεκτροπληξία, σπάσιμο λαιμού) και με κατάλληλη επεξεργασία, η γούνα μπορεί να χρησιμοποιηθεί από τον άνθρωπο για προφύλαξη από το ψύχος τον χειμώνα ή για στολισμό. Στην πρώτη περίπτωση συναντάται και ως εσωτερική ή εξωτερική επένδυση σε παλτά ή ζακέτες ή μπουφάν πολυτελούς ή μη κατασκευής. Τα ρούχα αυτά λέγονται και **γουναρικά**. 

Οι άνδρες που κατοικούν σε ψυχρά μέρη του κόσμου συνηθίζουν να φορούν παλτά από ύφασμα που έχουν φοδραριστεί με γούνα. Οι γυναίκες φορούν διάφορα είδη και αξεσουάρ γούνινα, είτε αυτά είναι παλτά, είτε ζακέτες, είτε λωρίδες γούνας γύρω από τον λαιμό (μποά), διακοσμήσεις σε γάντια και σκούφους κ.λ.π. 

Οι γούνες που φορούν οι γυναίκες φέρουν και το όνομα του ζώου από το οποίο προέρχονται π.χ. ζιμπελίνα (δηλαδή μία γούνα που έχει κατασκευαστεί από δέρμα ερμίνας, κουναβιού ή νυφίτσας), ρενάρ (από δέρμα αλεπούς), αστραχάν (από έμβρυο ή νεογέννητο πρόβατο που θανατώνεται για το δέρμα του), κλπ. Συχνά, τα ενδύματα από φυσική γούνα αποτελούν δείγμα ευπορίας και πλούτου.

Ο τόπος καταγωγής χαρακτηρίζει επίσης μία γούνα. Τα παλιά χρόνια η Λειψία ήταν το κέντρο εμπορίου γουναρικών στην Ευρώπη. Στην Ελλάδα, κυρίως στη Δυτική Μακεδονία, υπήρχαν και υπάρχουν ακόμα Έλληνες (οι λεγόμενοι **γουναραίοι** ή **γουναράδες**) που κατεργάζονται και εμπορεύονται γουναρικά πολύ καλής ποιότητας.
## Οι συνθετικές γούνες
Τα τελευταία χρόνια και χάρη στη δραστηριότητα κυρίως vegan οργανώσεων, υπάρχει η τάση να κατασκευάζονται γούνες από συνθετικά υλικά, έτσι ώστε να ομοιάζουν με τις φυσικές γούνες χωρίς να απαιτείται η θανάτωση ζώων. Οι γούνες αυτές λέγονται **συνθετικές** ή **οικολογικές**. Επιπλέον αρκετές χώρες σταδιακά προχωρούν στην απαγόρευση της εκτροφής ζώων για τη γούνα τους. 
## Στην ελληνική λαογραφία
Στην ελληνική λαογραφία αναφέρεται συχνά η γούνα σε λέξεις και παροιμίες. Λέγεται, για παράδειγμα:
* *«Έχω ράμματα για τη γούνα του»* = Έχω στοιχεία ή πληροφορίες για κάποιον που μπορούν να τον διασύρουν. 
* *«Είναι της γούνας μου μανίκι»=* Υπάρχουν δύο εξηγήσεις: α) τον έχω ανάγκη και β) είναι άσχετος προς εμένα, μου είναι αδιάφορος.
* *«Του καίω τη γούνα»*= Δημοσιοποιώ επιβαρυντικά στοιχεία για κάποιον, εκθέτοντάς τον ηθικά στην κοινωνία.
* *«Του τινάζω τη γούνα»* = Δέρνω κάποιον.
* *«Άμε μ’ έναν που φοράει γούνα να σου δώσει να φορέσεις αμπά»*= Πήγαινε με κάποιον που φοράει γούνα να σου δώσει να φορέσεις παλτό από χονδρό ύφασμα. Αυτή η έκφραση υπονοεί την ωφέλεια που έχουν οι φτωχοί και ανίσχυροι διατηρώντας σχέσεις με ανθρώπους πλούσιους και ισχυρούς.

## Παραπομπές


## Εξωτερικοί σύνδεσμοι

Κατηγορία:Ζωικά προϊόντα
Κατηγορία:Ένδυση
NGC 6373

thumb|right|250px|Ο NGC 6394
Ο **[[Νέος Γενικός Κατάλογος|NGC]] 6373** είναι ραβδωτός σπειροειδής γαλαξίας στον αστερισμό Δράκων. Κατατάσσεται ως **SBc** και τον ανακάλυψε ο Αμερικανός αστρονόμος Λιούις Α. Σουίφτ (Lewis A. Swift) στις 13 Ιουνίου 1985. Έχουν ανιχνευθεί οι υπερκαινοφανείς αστέρες 2001ad και 2012an σε αυτόν τον γαλαξία.

## Παραπομπές


## Αναφορές

## Εξωτερικοί σύνδεσμοι
* 

6373
60220
10850
Κατηγορία:Δράκων (αστερισμός)
Κατηγορία:Ραβδωτοί σπειροειδείς γαλαξίες
NGC 6394

Ο **[[Νέος Γενικός Κατάλογος|NGC]] 6394** είναι σπειροειδής γαλαξίας στον αστερισμό Δράκων. Ταξινομείται ως **SBb** και τον ανακάλυψε ο Αμερικανός αστρονόμος Λιούις Α. Σουίφτ (Lewis A. Swift) στις 7 Ιουλίου 1885. 

## Παραπομπές


## Αναφορές

## Εξωτερικοί σύνδεσμοι
* 

6394
60410
10889
Κατηγορία:Σπειροειδείς γαλαξίες
Κατηγορία:Δράκων (αστερισμός)
Πατρικία του Κόνακτ

Η **Πατρικία** (αγγλ. *Patricia of Connaught*, 17 Μαρτίου 1886 - 12 Ιανουαρίου 1974) του Οίκου της Σαξονίας-Κοβούργου-Γόθας ήταν πριγκίπισσα του Ηνωμένου Βασιλείου.

## Βιογραφία
Η *Βικτωρία Πατρικία Ελένη Ελισάβετ* ήταν το τρίτο παιδί και η δεύτερη κόρη του Αρθούρου, Δούκα του Κόννωτ, και της Λουίζας Μαργαρίτας της Πρωσίας, καθώς και εκ πατρός εγγονή της Βικτωρίας του Ηνωμένου Βασιλείου. Γεννήθηκε στις 17 Μαρτίου 1886, την Ημέρα του Αγίου Πατρικίου, στα Ανάκτορα του Μπάκιγχαμ στο Λονδίνο, και βαπτίσθηκε την 1η Μαΐου του ίδιου έτους λαμβάνοντας το όνομα του Αγίου Πατρικίου. Ανάδοχοί της ήταν η βασίλισσα Βικτωρία, ο Ερνέστος Β΄ της Σαξονίας-Κοβούργου-Γόθας, η Ελισάβετ Άννα της Πρωσίας, ο Γουλιέλμος Β΄ της Γερμανίας, η Ελένη του Ηνωμένου Βασιλείου και ο Αλβέρτος της Πρωσίας. Ήταν γνωστή στην οικογένειά της ως "*Πάτσυ*".

Η Πατρικία ταξίδευε συχνά κατά τα παιδικά της χρόνια. Πέρασε δύο χρόνια στην Ινδία και, το 1911, συνόδευσε την οικογένειά της στον Καναδά, όπου ο πατέρας της γινόταν γενικός κυβερνήτης. Εκεί, έγινε ιδιαίτερα δημοφιλής. Το πρόσωπό της απεικονίστηκε στο χαρτονόμισμα του ενός δολλαρίου με ημερομηνία έκδοσης 17 Μαρτίου 1917. Το Φεβρουάριο του 1918 ονομάστηκε συνταγματάρχης του Καναδικού Ελαφρού Πεζικού της Πριγκίπισσας Πατρικίας, ένα αξίωμα που διατήρησε ως το θάνατό της.

Παντρεύτηκε το 1919 το ναυτικό στρατιωτικό και σύμβουλο του πατέρα της, διοικητή (μετέπειτα ναύαρχο) Αλεξάντερ Ράμσεϋ, με τον οποίο απέκτησε ένα γιο, τον Αλεξάντερ. Με αυτό το γάμο, η Πατρικία παραιτούνταν από τον τίτλο προσφώνησης *Βασιλική Υψηλότητα* και έχανε το αξίωμα της *πριγκίπισσας*, καθώς ο σύζυγός της δεν ήταν μέλος κάποιας βασιλικής οικογένειας. Πέρα από το γεγονός ότι έχασε τους τίτλους της, η Πατρικία συνέχισε να παραμένει στη γραμμή διαδοχής του βρετανικού θρόνου και παρευρέθηκε σε σημαντικές εκδηλώσεις της βρετανικής βασιλικής οικογένειας, όπως στη στέψη της Ελισάβετ Β΄ το 1953.

Απεβίωσε στο Ουίντλσαμ του Σάρρεϋ στις 12 Ιανουαρίου 1974 σε ηλικία 87 ετών. Ενταφιάστηκε στο Βασιλικό Κοιμητήριο του Φρόγκμορ, κοντά στο Κάστρο του Ουίνδσορ.

## Οικογένεια
Παντρεύτηκε το διοικητή *Αλεξάντερ* Ρόμπερτ Μωλ Ράμσεϋ και απέκτησε ένα γιο:
* *Αλεξάντερ* Άρθουρ Αλφόνσο Ντέηβιντ Μωλ (1919 - 2000), Λόρδος του Μαρ, παντρεύτηκε τη Φλόρα Φρέιζερ, Λαίδη Σάλτον, απέκτησαν τρία παιδιά.

## Πρόγονοι


## Παραπομπές


Κατηγορία:Βρετανίδες πριγκίπισσες
Ιαπωνική Θάλασσα

Ως **Ιαπωνική Θάλασσα** ή **Θάλασσα της Ιαπωνίας** ονομάζεται ένα τμήμα του δυτικού Ειρηνικού ωκεανού μεταξύ της ηπειρωτικής Ασίας, του ιαπωνικού αρχιπελάγους και της Σαχαλίνης. Το μέγιστο βάθος της είναι 3669 μέτρα και έχει έκταση 978.000 τ. χλμ. Συνορεύει με την Ιαπωνία, τη Βόρεια Κορέα, τη Ρωσία και τη Νότια Κορέα. Όπως και η Μεσόγειος Θάλασσα, δεν έχει καθόλου παλίρροιες και αυτό οφείλεται στο ότι είναι σχεδόν περίκλειστη και απομονωμένη από τον Ειρηνικό ωκεανό. Η απομόνωση αυτή αντανακλάται επίσης στα είδη της πανίδας και την αλατότητα του νερού, το οποίο είναι χαμηλότερο από ό,τι στον ωκεανό. Η θάλασσα δεν έχει μεγάλα νησιά, κόλπους ή ακρωτήρια. Το υδατικού ισοζύγιό της καθορίζεται κυρίως από την εισροή και εκροή μέσω των στενών που τη συνδέουν με τις γειτονικές θάλασσες και τον Ειρηνικό ωκεανό. Ενώ η συνεισφορά των ποταμών, σε νερό, στη θάλασσα είναι γύρω στο 1%.

Η Ιαπωνική θάλασσα περικλείεται από τη ρωσική ενδοχώρα και το νησί Σαχαλίνη στα βόρεια, τη χερσόνησο της Κορέας στα δυτικά, και τις ιαπωνικές νήσους Χοκάιντο, Χονσού και Κιούσου στα ανατολικά και νότια. Συνδέεται με άλλες θάλασσες με πέντε στενά: τον πορθμό Τατάρων μεταξύ της ρωσικής ηπειρωτικής χώρας και της Σαχαλίνης, τον πορθμό Λα Περούζ μεταξύ των νησιών Σαχαλίνης και Χοκάιντο, τον πορθμό Τσουγκάρου μεταξύ των νησιών Χοκάιντο και Χονσού, τον πορθμό Κάνμον (ή Σιμονοσέκι) ανάμεσα στα νησιά Χονσού και Κιούσου και τον πορθμό της Κορέας μεταξύ της Κορεατικής χερσονήσου και της νήσου Κιούσου.

## Παραπομπές


## Εξωτερικοί σύνδεσμοι
* 

Κατηγορία:Ειρηνικός Ωκεανός
Κατηγορία:Θάλασσες
Κατηγορία:Γεωγραφία της Ανατολικής Ασίας
Κατηγορία:Γεωγραφία της Ιαπωνίας
Κατηγορία:Γεωγραφία της Κίνας
Κατηγορία:Κορέα
Τζων Πάτρικ

Ο **Τζων Πάτρικ** (αγγλικά:  *John Patrick*, 17 Μαΐου 1905 - 7 Νοεμβρίου 1995) ήταν Αμερικανός σεναριογράφος και θεατρικός συγγραφέας. 

Με δύσκολα παιδικά χρόνια, σε ηλικία 19 ετών κατάφερε να πιάσει δουλειά στον ραδιοφωνικό σταθμό KNBR, του Σαν Φρανσίσκο, ως εκφωνητής. Το 1925, παντρεύτηκε και τη Μίλντρεντ Λέγκεϊ. Έγραψε πάνω από 100 κείμενα για τη ραδιοφωνική εκπομπή *Cecil and Sally*, μεταξύ 1928 και 1933. Το πρώτο του έργο, έγινε με δική του παραγωγή, με μπάτζετ πολύ περιορισμένο και χωρίς να γνωρίσει κάποια επιτυχία, παρ'όλα αυτά οι πόρτες για το Χόλιγουντ άνοιξαν. Το 1953, με τη διασκευή του μυθιστορήματος *The Teahouse of the August Moon*, η φήμη του ανέβηκε πολύ, καθώς κέρδισε βραβείο Πούλιτζερ και Τόνυ.

Στις 7 Νοεμβρίου του 1995, βρέθηκε νεκρός στο δωμάτιό του, με μία πλαστική σακούλα στο κεφάλι του. Ο θάνατός του θεωρήθηκε αυτοκτονία.

## Θεατρικές παραστάσεις
Κατάλογος με ελληνικές θεατρικές παραστάσεις που βασίζονται σε έργα του Τζων Πάτρικ.

## Παραπομπές


## Αναφορές
* 
* 

## Εξωτερικοί σύνδεσμοι

* ''Teahouse of the August Moon'' tribute site embracing novel, play and film

Κατηγορία:Αμερικανοί σεναριογράφοι
Κατηγορία:Αμερικανοί θεατρικοί συγγραφείς
Κατηγορία:Αυτόχειρες καλλιτέχνες
Άντριου Ντέιβιντ Θάκερεϋ

Ο **Άντριου Ντέιβιντ Θάκερεϋ** (, 19 Ιουνίου 1910 – 21 Φεβρουαρίου 1978), ήταν αστρονόμος ο οποίος φοίτησε στον Πανεπιστήμιο του Κέμπριτζ. Διετέλεσε διευθυντής του Παρατηρητηρίου Ράντκλιφ για 23 έτη.

## Καριέρα
Φοίτησε στο Κολλέγιο Ήτον (Eton College) και στη συνέχεια σπούδασε μαθηματικά στο King's College στο Κέμπριτζ. Το 1937 ολοκλήρωσε το PhD του πάνω στη θεωρητική αστρική φασματοσκοπία στο Εργαστήριο Ηλιακής Φυσικής (Solar Physics Laboratory) στο Κέμπριτζ. Την περίοδο 1934-36 εργάστηκε στο περίφημο αστεροσκοπείο του όρους Γουίλσον στην Καλιφόρνια. Στα 1937-48 ήταν βοηθός διευθυντής (Assistant Director) στο προαναφερθέν Εργαστήριο Ηλιακής Φυσικής και εν συνεχεία διετέλεσε Διευθυντής του Παρατηρητηρίου Ράντκλιφ (1951-74), μέχρι τη συγχώνευση του με το Βασιλικό Αστεροσκοπείο στο Ακρωτήριο της Καλής Ελπίδας. Έγινε επίτιμος καθηγητής του Πανεπιστημίου του Κέιπ Τάουν και μερικές μέρες πριν από τον θάνατό του ανακηρύχθηκε Associate της Βασιλικής Αστρονομικής Εταιρείας.

## Ερευνητικό έργο
Ειδικεύθηκε στην αστρική φασματοσκοπία. Σε συνέδριο της Διεθνούς Αστρονομικής Ένωσης που έλαβε χώρα στη Ρώμη το 1952 παρουσίασε τα αποτελέσματα ερευνών πάνω στους μεταβλητούς αστέρες στα Νέφη του Μαγγελάνου, καταδεικνύοντας ότι η εκτιμώμενη ηλικία και το εκτιμώμενο μέγεθος του Σύμπαντος θα έπρεπε να διπλασιαστούν.

Το 1950 ανακάλυψε τα λεγόμενα "Σφαιρίδια του Θάκερεϋ" (*Thackeray's Globules*, πρόκειται για σφαιρίδια Bok).

## Προσωπικός βίος
Γεννήθηκε στις 19 Ιουνίου 1910 στο Τσέλσι και ήταν υιός του θεολόγου Η Στ. Τζ. Θάκερεϋ. Πέθανε σε ένα ατύχημα στις 21 Φεβρουαρίου 1978.

## Παραπομπές


## Βιβλιογραφία
*Thackeray, A.D. Astronomical spectroscopy. Eyre & Spottiswood, London, 1961, 256 pp.

## Εξωτερικοί σύνδεσμοι
* A. David Thackeray 

Κατηγορία:Αστρονόμοι του 20ού αιώνα
Ρόμπερτ Ρίσκιν

Ο **Ρόμπερτ Ρίσκιν** (*Robert Riskin*, 30 Μαρτίου 1897 - 20 Σεπτεμβρίου 1955) ήταν Αμερικανός σεναριογράφος και θεατρικός συγγραφέας, περισσότερος γνωστός για τη συνεργασία του με τον Φρανκ Κάπρα. Συνολικά είχε πέντε υποψηφιότητες για Όσκαρ Διασκευασμένου ή Πρωτότυπου (όλες με ταινίες του Κάπρα), κερδίζοντας όμως μία φορά, ένα Όσκαρ Καλύτερου Διασκευασμένου Σεναρίου για την ταινία *[[Συνέβη μια Νύχτα]]*.

Ο Ρίσκιν ξεκίνησε να γράφει έργα για το Μπρόντγουέϊ μαζί με έναν φίλο του, τα οποία γνώρισαν κάποια επιτυχία. Η καριέρα του ξεκίνησε, ως θεατρικός συγγραφέας, σε μικρά θέατρα στη Νέα Υόρκη. Πολύ επιτυχημένα θεωρούνται δύο έργα του, το *Bless You, Sister* και το *Many a Slip*.  Κατόπιν, όταν ο κινηματογράφος έγινε ομιλών, (και οι διάλογοι θα είχαν ξεχωριστή σημασία) ο Ρίσκιν ήδη είχε κάποια φήμη, έτσι άδραξε την ευκαιρία και μετακόμισε στο Χόλιγουντ. Η πρώτη του συνεργασία με τον Φρανκ Κάπρα έγινε, με την ταινία *The Miracle Woman*, που πρωταγωνιστούσε η Μπάρμπαρα Στάνγουικ.

## Παραπομπές


## Εξωτερικοί σύνδεσμοι
*Six Screen Plays by Robert Riskin, Edited and Introduced by Pat McGilligan, Berkeley:  University of California Press,  c1997 1997 - Free Online - UC Press E-Books Collection

Κατηγορία:Αμερικανοί σεναριογράφοι
Κατηγορία:Αμερικανοί θεατρικοί συγγραφείς
Κατηγορία:Βραβευμένοι με Όσκαρ Καλύτερου Διασκευασμένου Σεναρίου
Άρτσι Μάρσεκ

Ο **Άρτσι Μάρσεκ** (αγγλικά: *Archie Marshek*, 15 Φεβρουαρίου 1902 - 29 Μαρτίου 1992) ήταν Αμερικανός μοντέρ, του οποίου η καριέρα εξαπλώνεται σε περίπου έξι δεκαετίες. Υπήρξε, επίσης, μοντέρ για την Paramount Pictures, από το 1937 έως το 1967.  Ο Μάρσεκ γεννήθηκε στη Μινεσότα. Το 1927, ξεκίνησε να δουλεύει για τα στούντιο του Τζόζεφ Πάτρικ Κένεντι, Film Booking Offices of America. Συμμετείχε σε αρκετές ταινίες και συνεργάστηκε με πολλούςγνωστούς σκηνοθέτες όπως ο Λούις Μάιλστοουν, και με πολλά αστέρια της Paramount όπως ο Έλβις Πρίσλεϊ, ο Ντιν Μάρτιν και ο Τζέρι Λιούις. Ο Μάρσεκ πέθανε σε ηλικία 90 ετών στο Οχάιο.

## Παραπομπές

## Εξωτερικοί σύνδεσμοι
* 

Κατηγορία:Αμερικανοί μοντέρ
Φρανσέσκ Κολομέρ

Ο **Φρανσέσκ Κολομέρ Εστρόπ** (ισπ.: *Francesc Colomer Estruch*, 8 Ιουνίου 1997) είναι Ισπανός ηθοποιός. Ο Κολομέρ γεννήθηκε στην πόλη Μπικ της επαρχίας της Βαρκελώνης. Το 2010, κέρδισε στα Βραβεία Γκόγια στην κατηγορία καλύτερος νέος ηθοποιός για τον πρωταγωνιστικό του ρόλο στην ταινία ''Μαύρο ψωμί''.

## Φιλμογραφία

### Κινηματογράφος

*''Μαύρο ψωμί'' (2010)
* *Barcelona Nit d'Estiu* (2013)
* *[[Η ζωή είναι ωραία με τα μάτια κλειστά]]* (2013)
**10 trets* (2019)

### Τηλεόραση

* *39+1* (2014)

## Παραπομπές


## Εξωτερικοί σύνδεσμοι
* Ο Φρανσέσκ Κολομέρ στο Internet Movie Database

Κατηγορία:Ισπανοί ηθοποιοί
Κατηγορία:Καταλανοί καλλιτέχνες
Κατηγορία:Βραβευμένοι με Γκόγια
NGC 6380

Το **[[Νέος Γενικός Κατάλογος|NGC]] 6380** είναι σφαιρωτό σμήνος στον αστερισμό του Σκορπιού. Ταξινομείται ως **GCL** και το ανακάλυψε ο αστρονόμος Τζων Χέρσελ στις 29 Ιουνίου 1834. Εκτιμάται πως απέχει 34.500 έτη φωτός από την Γη και παλαιότερα θεωρούνταν πως ήταν ανοικτό σμήνος. Την δεκαετία του 1950 ο Αμερικανός αστρονόμος Άντριου Ντέιβιντ Θάκερεϋ (A. David Thackeray) επαναταξινόμησε τον σχηματισμό ως σφαιρωτό σμήνος.

## Παραπομπές


## Αναφορές

## Εξωτερικοί σύνδεσμοι
* 

6380
Κατηγορία:Σφαιρωτά σμήνη
Κατηγορία:Σκορπιός (αστερισμός)
Έντμουντ Γκούλντινγκ

Ο **Έντμουντ Γκούλντινγκ** (*Edmund Goulding*, 20 Μαρτίου 1891 - 24 Δεκεμβρίου 1959) ήταν Βρετανός σκηνοθέτης και σεναριογράφος. Η καριέρα του ξεκίνησε ως ηθοποιός με τη βωβή ταινία *Three Live Ghosts*, του 1922, ως το *Φάντασμα*. Στις αρχές της δεκαετίας του 1920, άρχισε να γράφει σενάρια, πρωταγωνίστρια τη Μέι Μάρεϊ, με ταινίες τις οποίες σκηνοθετούσε ο άντρας της, Ρόμπερτ Λέοναρτ. Παρόλα αυτά, γνωστός έμεινε για τις δραματικές ταινίες που σκηνοθέτησε, όπως το *Love* (1927), to *[[Γκραντ Οτέλ]]* (1932), το  *[[Το λυκόφως μιας ζωής]]* (1939), σκηνοθετώντας μεγάλες σταρ της εποχής όπως η Γκρέτα Γκάρμπο, η Τζόαν Κρόφορντ και η Μπέτι Ντέιβις. Πέρα από σκηνοθέτης, υπήρξε επιτυχημένος παραγωγός, στιχουργός και συνθέτης. Άφησε την τελευταία του πνοή, κατά τη διάρκεια επέμβασης ανοιχτής καρδιάς, στο νοσοκομείο Cedars-Sinai Medical Center, του Λος Άντζελες και ενταφιάστηκε Forest Lawn Memorial Park.

## Παραπομπές

## Εξωτερικοί σύνδεσμοι
* Goulding Biography

Κατηγορία:Άγγλοι σκηνοθέτες κινηματογράφου
Κατηγορία:Άγγλοι σεναριογράφοι
Κατηγορία:Άγγλοι παραγωγοί ταινιών
Κόσμος 1164

Ο **Κόσμος 1164** () ήταν σοβιετικός δορυφόρος έγκαιρης προειδοποίησης US-K του προγράμματος αντιβαλλιστικής άμυνας Oko. Αποστολή του δορυφόρου ήταν η ανίχνευση της εκτόξευσης πυραύλων με χρήση οπτικού τηλεσκοπίου καθώς και αισθητήρων υπερύθρων, όμως η εκτόξευσή του δεν ήταν επιτυχημένη με συνέπεια να μην εκπληρώσει ποτέ τον ρόλο αυτό.
## Αποστολή
Εκτοξεύτηκε από το κοσμοδρόμιο του Πλεσέτσκ με πύραυλο Μολνίγια-Μ στις 12 Φεβρουαρίου 1980 (00:53 UTC). Η εκτόξευση ήταν ανεπιτυχής και ο δορυφόρος τέθηκε σε τροχιά χαμηλότερη από την αναμενόμενη. Έλαβε αριθμό στο σύστημα ονοματοδοσίας "Κόσμος" καθώς και τον διεθνή προσδιοριστή 1980-013A. Η Διοίκηση Διαστήματος των ΗΠΑ του έδωσε τον αριθμό 11700 στον Κατάλογο Δορυφόρων. Ο Κόσμος 1164 καταστράφηκε στην ατμόσφαιρα την ίδια ημέρα.

## Δείτε επίσης
* Διαστημικές αποστολές το 1980

## Παραπομπές




Κατηγορία:Δορυφόροι Κόσμος
Κατηγορία:Διαστημικές αποστολές το 1980
Κολχικό

Ο όρος Κολχικό μπορεί να αναφέρεται στο
* κολχικό (γένος), *Colchicum*, γένος φυτών
* Κολχικό Θεσσαλονίκης, κωμόπολη του νομού Θεσσαλονίκης
Απόστολος Παγκούτσος

Ο **Απόστολος Παγκούτσος** (1891 - 3 Μαΐου 1968) ήταν Έλληνας πολιτικός, που υπηρέτησε ως βουλευτής και ως υπουργός.

## Βιογραφία
Ο Απόστολος Παγκούτσος ήταν αγρότης. Εξελέγη βουλευτής Τρικάλων το 1932 με το Λαϊκόν Κόμμα. Εξελέγη ξανά στις εκλογές του 1933 με το Αγροτικόν Κόμμα Ελλάδος, όμως ακυρώθηκε η εκλογή του στις 25 Ιουνίου 1933. 
Ήταν ηγετικό στέλεχος του Αγροτικού Κόμματος Ελλάδος μαζί με το Νικόλαο Ματούση. Με το Αγροτικό Κόμμα εξελέγη βουλευτής Τρικάλων το 1936 και ανέλαβε την ηγεσία του κόμματος. Στις εκλογές του 1952 το Αγροτικό Κόμμα απέτυχε να εκλέξει βουλευτές. 

Στη συνέχεια ο Παγκούτσος εντάχθηκε στην Ένωση Κέντρου, με την οποία εξελέγη βουλευτής Τρικάλων το 1961, το 1963 και το 1964.

Αποχώρησε από την Ένωση Κέντρου μαζί με περί τους 40 βουλευτές, στα γεγονότα που έγιναν γνωστά ως Αποστασία του 1965..

Χρημάτισε υπουργός Γεωργίας (17 Σεπτεμβρίου 1965 ως 5 Οκτωβρίου 1965) και άνευ Χαρτοφυλακίου (5 Οκτωβρίου 1965 - 22 Δεκεμβρίου 1965) στην κυβέρνηση του Στέφανου Στεφανόπουλου. 

Μετά αποσύρθηκε από την πολιτική. Ήταν παντρεμένος με παιδιά.

Ο Παγκούτσος απεβίωσε σε ηλικία 77 ετών. Κηδεύτηκε από τον ιερό ναό Αγίου Νικολάου των Αχαρνών στις 4 Μαΐου 1968.

## Παραπομπές


Κατηγορία:Βουλευτές Τρικάλων
Κατηγορία:Βουλευτές εκλεγμένοι με το Αγροτικό Κόμμα Ελλάδος
Κατηγορία:Έλληνες υπουργοί Γεωργίας
Κατηγορία:Έλληνες υπουργοί Άνευ Χαρτοφυλακίου
Κατηγορία:Βουλευτές εκλεγμένοι με την Ένωση Κέντρου
Κατηγορία:Αγρότες
Fiat G.12

Το **Fiat G.12** ήταν τρικινητήριο επιβατηγό/μεταγωγικό αεροσκάφος, το οποίο χρησιμοποιήθηκε στον Δεύτερο Παγκόσμιο Πόλεμο και μεταπολεμικά.

## Σχεδιασμός και ανάπτυξη
Το G.12 ήταν χαμηλοπτέρυγο αεροσκάφος ολομεταλλικής κατασκευής. Προωθούνταν από τρεις αστεροειδείς κινητήρες: έναν τοποθετημένο στο ρύγχος και δύο στις πτέρυγες. Αυτοί έστρεφαν τρίφυλλες έλικες μεταλλικής κατασκευής. Το σύστημα προσγείωσης ήταν ανασυρόμενο. Παρόλο που σχεδιάστηκε για πολιτική χρήση, το G.12 αξιοποιήθηκε κυρίως ως στρατιωτικό αεροσκάφος κατά την διάρκεια του πολέμου. Παρήχθη σε σχετικά μικρούς αριθμούς, ακόμα και μετά την συνθηκολόγηση της Ιταλίας το 1943. Σχεδιαστικά αποτέλεσε την βάση για το βελτιωμένο μεταγωγικό G.212.

## Εκδόσεις
;G.12C 
:Επιβατηγό με δυνατότητα μεταφοράς 14 ατόμων. Προωθούνταν από τρεις αστεροειδείς κινητήρες Fiat A.74 R.C.42 των 770&nbsp;hp.

;G.12 Gondar 
:Μεταγωγικό αεροσκάφος. 

;G.12GA
:Μεταγωγικό με επιπλέον δεξαμενές καυσίμου και μεγαλύτερη ακτίνα δράσης.

;G.12RT
:Ένα ειδικά τροποποιημένο αεροσκάφος, ικανό να πραγματοποιήσει πτήση ανάμεσα σε Ρώμη και Τόκιο.

;G.12RTbis

;G.12T
:Μεταγωγικό.

;G.12CA
:Επιβατηγό με δυνατότητα μεταφοράς 18 ατόμων. Προωθούνταν από αστεροειδείς κινητήρες Alfa Romeo 128.

;G.12L
:Επιβατηγό με δυνατότητα μεταφοράς 22 ατόμων. 

;G.12LA
:Επιβατηγό με δυνατότητα μεταφοράς 22 ατόμων. Προωθούνταν από τρεις Alfa Romeo 128.

;G.12LB
:Επιβατηγό με δυνατότητα μεταφοράς 22 ατόμων. Διέθετε αστεροειδείς κινητήρες Bristol Pegasus 48 των 810&nbsp;hp.

;G.12LP
:Επιβατηγό με δυνατότητα μεταφοράς 22 ατόμων. Διέθετε αστεροειδείς κινητήρες Pratt & Whitney R-1830-S1C3-G Twin Wasp των 1.065&nbsp;hp.

## Χρήστες

### Στρατιωτικοί χρήστες
; Γερμανία
* *[[Luftwaffe]]*

; Ουγγαρία
* Η Βασιλική Ουγγρική Αεροπορία αξιοποίησε δώδεκα αεροσκάφη.

; Βασίλειο της Ιταλίας
* Ιταλική Βασιλική Αεροπορία (*Regia Aeronautica*)

; Ιταλία
* Η Ιταλική Πολεμική Αεροπορία αξιοποίησε μερικά αεροσκάφη μέχρι το 1956.

## Δείτε επίσης

### Αεροσκάφη που σχετίζονται με την ανάπτυξη του G.12
*Fiat G.212

### Παρόμοια αεροσκάφη
*Junkers Ju 52
*Douglas DC-3
*SM.79 Sparviero
*Savoia-Marchetti SM.81

## Παραπομπές


## Βιβλιογραφία
* Angelucci, Enzo *The World Encyclopedia of Military Aircraft*. London:Jane's Publishing, 1981. ISBN 0-7106-0148-4.
* Angelucci, Enzo *The World Encyclopedia of Military Aircraft*, London, 1987.
* Stroud, John. "Post War Propliners : Fiat G.12 and G.212". *Aeroplane Monthly*. Volume 23 No. 1, January 1994. London: IPC. Page 64-68.

## Εξωτερικοί σύνδεσμοι

*Φωτογραφία του Fiat G.12

G.12
Κατηγορία:Εμβολοκινητήρια στρατιωτικά αεροσκάφη
Κατηγορία:Μεταγωγικά αεροσκάφη
Κατηγορία:Αεροσκάφη του Β' Παγκοσμίου Πολέμου
Κατηγορία:Πολιτικά αεροσκάφη
Νότια Αφρικανική Τελωνειακή Ένωση

Η **Νότια Αφρικανική Τελωνειακή Ένωση** (**SACU**) είναι μια τελωνειακή ένωση μεταξύ των πέντε χωρών της Νότιας Αφρικής: τη Μποτσουάνα, το Λεσότο, τη Ναμίμπια, τη Νότια Αφρική και το Εσουατίνι. Η έδρα της βρίσκεται στην πρωτεύουσα της Ναμίμπια το Βίντχουκ. Ιδρύθηκε το 1910 και αποτελεί την παλαιότερη τελωνιακή ένωση στο κόσμο. Μετά την ανεξαρτητοποιήση των κρατών, η συνθήκη ενημερώθηκε και η ενημερωμένη συνθήκη τέθηκε σε εφαρμογή του 1970.

## Παραπομπές


Κατηγορία:Διεθνείς οργανισμοί
Κατηγορία:Διεθνές εμπόριο
Κατηγορία:Αφρική
Νοτιοανατολική Ευρώπη

Η **Νοτιοανατολική Ευρώπη** είναι γεωγραφικός όρος που αναφέρεται στο τμήμα της Ευρώπης, το οποίο αποτελείται κυρίως από χώρες της Βαλκανικής χερσονήσου. Κυρίαρχα κράτη τα οποία περιλαμβάνονται στη νοτιοανατολική Ευρώπη είναι: η Αλβανία, η Βοσνία και Ερζεγοβίνη, η Βουλγαρία, η Κροατία, η Ελλάδα, τη Βόρεια Μακεδονία, το Μαυροβούνιο, η Ρουμανία, η Σερβία, καθώς και ενίοτε η Τουρκία, η Ιταλία, η Σλοβενία, η Μολδαβία και η Κύπρος. 

Αυτά τα όρια ποικίλουν σε μεγάλο βαθμό εξαιτίας ιστορικών συγκυριών που οφείλονται στις πολιτικές, οικονομικές, ιστορικές, κοινωνικές, πολιτισμικές και γεωγραφικές εκτιμήσεις του εκάστοτε παρατηρητή και ως τέτοιες αμφισβητούνται ενίοτε περιορισμένα ή και ευρέως. 

Προφανώς, κάποιες χώρες της εν λόγω περιοχής σε άλλα γεωγραφικά μοντέλα λογίζονται (και) ως μέρη της Νότιας (π.χ. Ελλάδα) ή ακόμη και της Ανατολικής (π.χ. Ρουμανία) και για πιο συγκεκριμένα τμήματα της Κεντρικής Ευρώπης (π.χ. Σλοβενία), ενώ αρκετές αποτελούν και μεσογειακά κράτη.

## Ορισμός
Η πρώτη γνωστή χρήση του όρου «Νοτιοανατολική Ευρώπη» έγινε από τον Αυστριακό ερευνητή Γιόχαν Γκέοργκ φον Χαν (1811–1869) ως ευρύτερος όρος του παραδοσιακού «Βαλκάνια».

### Βαλκανικό μοντέλο

Το βαλκανικό μοντέλο όπως μαρτυρά και η ονομασία του βασίζεται στη φυσική οριοθέτηση της βαλκανικής χερσονήσου. Οι χώρες που ανήκουν βάσει αυτού του μοντέλου αποκλειστικά στα Βαλκάνια είναι: Αλβανία, Κόσοβο, Βοσνία και Ερζεγοβίνη, Βουλγαρία, Βόρεια Μακεδονία και Μαυροβούνιο.

Οι χώρες που ανήκουν επί το πλείστον ή τουλάχιστον τμηματικά σε αυτή τη γεωγραφικά προσδιορισμένη περιοχή είναι: Κροατία, Ελλάδα, Ιταλία, Ρουμανία, Σερβία, Σλοβενία και Τουρκία

## Δείτε επίσης
* Ευρώπη
* Νότια Ευρώπη
* Ανατολική Ευρώπη
* Βαλκάνια
* Ανατολική Θράκη
* Ιταλική χερσόνησος

## Παραπομπές σημειώσεις


## Εξωτερικοί σύνδεσμοι
*
*
*




Κατηγορία:Περιοχές της Ευρώπης
Κέισι Ρόμπινσον

Ο **Κέισι Ρόμπινσον** (αγγλικά: *Casey Robinson*, 17 Οκτωβρίου 1903 – 6 Δεκεμβρίου 1979) ήταν Αμερικανός σκηνοθέτης και παραγωγός B movies ταινιών, αλλά και σεναριογράφος σε μερικές από τις γνωστότερες ταινίες της Μπέτι Ντέιβις. Ο κριτικός Ρίτσαρντ Κόρλις, τον αποκάλεσε κάποτε: *«ο μάστορας της τέχνης - ή της δημιουργίας - διασκευών»*.

Την καριέρα του την ξεκίνησε στο Χόλιγουντ το 1927, γράφοντας σενάρια σε βωβές ταινίες. Ενώ στις αρχές της επόμενης δεκαετίας ξεκίνησε και τη σκηνοθεσία, αλλά μόνο για έξι ταινίες, εγκαταλείποντας τη σκηνοθεσία, ώστε να επικεντρωθεί ξανά στο γράψιμο. Μεταξύ των δεκαετιών 1930 και 1940 εργαζόταν για τη *Warner Bros.*, ενώ στα μέσα τις τελευταίες (1940) πήγε στη *[[Metro-Goldwyn-Mayer]]* και, τέλος, στη δεκαετία του 1950 στην *[[20th Century Fox]]*. Κατόπιν, το 1962 αποσύρθηκε από τον χώρο και αιφνιδίως μετανάστευσε στην Αυστραλία (από εκεί καταγόταν η γυναίκα του). Το 1975 επανήλθε προσωρινά στον χώρο με την ταινία *[[Scobie Malone]]*, ως παραγωγός και σεναριογράφος. Πέθανε μετά από τέσσερα χρόνια στο Σίδνεϋ.

## Παραπομπές


## Εξωτερικοί σύνδεσμοι
*

Κατηγορία:Αμερικανοί σεναριογράφοι
Κατηγορία:Αμερικανοί παραγωγοί ταινιών
Κατηγορία:Αμερικανοί σκηνοθέτες
Σογιούζ 36

Το ***Σογιούζ 36*** () ήταν σοβιετικό επανδρωμένο διαστημόπλοιο το οποίο εκτοξεύτηκε το 1980 και συνδέθηκε με τον διαστημικό Σαλιούτ 6. Ήταν η εντέκατη αποστολή με προορισμό τον Σαλιούτ 6 και η ένατη επιτυχημένη. Το πλήρωμα του Σογιούζ 36 ήταν επίσης το πρώτο που επισκέφθηκε σε τροχιά τα μέλη της αποστολής μακράς διαρκείας του Σογιούζ 35.

Το πλήρωμά του ήταν διμελές και αποτελούνταν από τον Σοβιετικό κοσμοναύτη Βαλέρι Κουμπάσοφ και τον πρώτο Ούγγρο κοσμοναύτη, τον Μπέρταλαν Φάρκας. Οι Κουμπάσοφ και Φάρκας επέστρεψαν στην Γη με το Σογιούζ 35, ενώ άλλο πλήρωμα που έφτασε αργότερα στον σταθμό χρησιμοποίησε το Σογιούζ 36. 

## Πλήρωμα

## Αποστολή

Το Σογιούζ 36 εκτοξεύτηκε στις 26 Μαΐου 1980 με προορισμό τον Σαλιούτ 6 στον οποίο τότε επέβαιναν οι Λεονίντ Πόποφ και Βαλέρι Ρούμιν. Η πτήση τους ήταν αρχικά προγραμματισμένη για τις 5 Ιουνίου 1979, όμως ακυρώθηκε εξαιτίας του προώρου τερματισμού της αποστολής του Σογιούζ 33 εξαιτίας τεχνικού προβλήματος. Το διαστημόπλοιο συνδέθηκε επιτυχώς με τον σταθμό μία ημέρα μετά την εκτόξευση. Επρόκειτο για την πέμπτη πτήση στα πλαίσια του προγράμματος Ιντερκόσμος, που προέβλεπε πτήσεις μικτές πτήσεις με κοσμοναύτες Σοβιετικούς και από άλλες φίλιες προς την ΕΣΣΔ χώρες. Επίσης ήταν μόλις η δεύτερη σοβιετική αποστολή με διοικητή πολίτη και όχι στρατιωτικό.

Οι Κουμπάσοφ και Φάρκας πραγματοποίησαν πολυάριθμα ουγγρικά πειράματα, σε σημείο να τους απομένουν σε ορισμένες περιπτώσεις κενά διαστήματα μόλις τριών ωρών για ύπνο. Στα πειράματα περιλαμβάνονταν η μέτρηση της ραδιενέργειας που δέχονταν οι αστροναύτες σε τροχιά και η μελέτη της δημιουργίας της ιντερφερόνης στα ανθρώπινα κύτταρα σε συνθήκες έλλειψης βαρύτητας, Επίσης έγινε δουλειά σχετικά με τους φυσικούς πόρους σε συντονισμό με επίγειες ομάδες, ελικόπτερα και αεροπλάνα.

Οι πρωθητήρες του Σογιούζ 36 χρησιμοποιήθηκαν στις 29 Μαΐου για την ρύθμιση της τροχιάς του διαστημικού σταθμού. Στις 3 Ιουνίου οι Κουμπάσοφ και Φάρκας χρησιμοποίησαν το Σογιούζ 35 για να επιστρέψουν στην Γη. Το Σογιούζ 36 χρησιμοποιήθηκε από το πλήρωμα του Σογιούζ 37 για το ταξίδι της επιστροφής στον πλανήτη μας.

## Δείτε επίσης
* Διαστημικές αποστολές το 1980

## Παραπομπές


Κατηγορία:Αποστολές διαστημοπλοίων Σογιούζ
Κατηγορία:Αποστολές στον Σαλιούτ 6
Κατηγορία:Διαστημικές αποστολές το 1980
Μίριαμ Χόπκινς

Η **Έλεν Μίριαμ Χόπκινς** (αγγλ.:*Ellen Miriam Hopkins*, 18 Οκτωβρίου 1902 - 9 Οκτωβρίου 1972) ήταν Αμερικανίδα ηθοποιός της τηλεόρασης και του κινηματογράφου και γνωστή για την ικανότητά της να ερμηνεύει ποικιλία διαφορετικών ρόλων. Μερικές από τις πιο αξιομνημόνευτές της ταινίες είναι οι *[[Φασαρία στον παράδεισο]] (Trouble in Paradise, 1932)*, *Ερωτικές καντρίλιες (A Design for Living, 1933)*, *Μπέκι Σαρπ (Becky Sharp, 1935)* για την οποία έλαβε και τη μοναδική της υποψηφιότητα για Όσκαρ Α' Γυναικείου Ρόλου, *[[Το δράμα μιας αμαρτωλής (ταινία του 1939)|Το δράμα μιας αμαρτωλής]] (The Old Maid, 1939)*, *[[Η κληρονόμος]] (The Heiress, 1949)* και *[[Οι Ψίθυροι]] (The Children's Hour, 1961)*. Το πρώτο της συμβόλαιο το υπέγραψε στην Paramount, το 1930, και δούλεψε στην αρχή με τον Ερνστ Λιούμπιτς και τον Τζόελ Μακρέα, μεταξύ άλλων. Ενώ είχε και διαμάχη με την Μπέτι Ντέιβις. Αργότερα, έγινε πρωτοπόρος στις δραματικές τηλεοπτικές σειρές. Η Χόπκινς ήταν μία διακεκριμένη πρόξενος του Χόλυγουντ, που κινήθηκε σε πνευματικούς και δημιουργικούς κύκλους.

## Παραπομπές


## Εξωτερικοί σύνδεσμοι

* 
* Photographs of Miriam Hopkins
* Miriam Hopkins Interview with Biographer Allan Ellenberger

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Συνθήκη του Βερολίνου

Η ονομασία **Συνθήκη του Βερολίνου** έχει δοθεί σε αρκετές διεθνείς συνθήκες:

* Συνθήκη του Βερολίνου (1715), συμμαχία ανάμεσα σε Ανόβερο-Μεγάλη Βρετανία και Δανία, κατά τη διάρκεια του Μεγάλου Βόρειου Πολέμου.
* Συνθήκη του Βερολίνου (1732), ανάμεσα σε Αυστρία και Πρωσία
* Συνθήκη του Βερολίνου (1742), ανάμεσα σε Αυστρία και Πρωσία
* Συνθήκη του Βερολίνου (1878), η οποία αναγνώρισε την Αυτονομία του Πριγκιπάτου της Βουλγαρίας και την Ανεξαρτησία της Ρουμανίας, της Σερβίας και Μαυροβουνίου από την Οθωμανική Αυτοκρατορία
* Συνθήκη του Βερολίνου (1885), η οποία ρύθμισε τις Ευρωπαϊκές Αποικίες στην Αφρική
* Συνθήκη του Βερολίνου (1889), η οποία αναγνώρισε την Ανεξαρτησία της Σαμόα.
* Συνθήκη του Βερολίνου (1899), η οποία οδήγησε στο Διαχωρισμό της Σαμόα ανάμεσα στη Γερμανία και τις ΗΠΑ
* Συνθήκη του Βερολίνου (1921), ανάμεσα σε Ηνωμένες Πολιτείες και Γερμανία.
* Συνθήκη του Βερολίνου (1926), ανάμεσα σε Γερμανία και Σοβιετική Ένωση

Κατηγορία:Ιστορία του Βερολίνου